CELEX: 32012D0790
Language: et
Date: 2012-12-14 00:00:00
Title: 2012/790/EL: Komisjoni rakendusotsus, 14. detsember 2012 , mis käsitleb nõukogu otsuse 2009/470/EÜ rakendamist ELi referentlaborile 1. jaanuarist 31. detsembrini 2012 ainejääkide kontrolliks antava liidu rahalise abi osas (teatavaks tehtud numbri C(2012) 9286 all)

18.12.2012   
            
            
               ET
            
            
               Euroopa Liidu Teataja
            
            
               L 348/28
            
         KOMISJONI RAKENDUSOTSUS,
   14. detsember 2012,
   mis käsitleb nõukogu otsuse 2009/470/EÜ rakendamist ELi referentlaborile 1. jaanuarist31. detsembrini 2012 ainejääkide kontrolliks antava liidu rahalise abi osas
   (teatavaks tehtud numbri C(2012) 9286 all)
   (Ainult hollandikeelne tekst on autentne)
   (2012/790/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 31 lõikeid 1 ja 2,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse tagamaks sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontroll, (2) eriti selle artikli 32 lõiget 7,
   ning arvestades järgmist:
   
               (1)
            
            
               Euroopa Liidu referentlaboritele võib anda liidu rahalist toetust vastavalt otsuse 2009/470/EÜ artiklile 31.
            
         
               (2)
            
            
               Vastavalt nõukogu määruse (EÜ, Euratom) nr 1605/2002 (3) (edaspidi „finantsmäärus”) artiklile 75 ja komisjoni määruse (EÜ, Euratom) nr 2342/2002 (4) (edaspidi „rakenduseeskirjad”) artikli 90 lõikele 1 eelneb ELi eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, keda institutsioon on selleks volitanud.
            
         
               (3)
            
            
               Komisjoni 12. septembri 2011. aasta rakendusmääruses (EL) nr 926/2011 (mis käsitleb nõukogu otsuse 2009/470/EÜ rakendamist ELi sööda ja toidu referentlaboritele ja loomatervishoiusektorile antava liidu rahalise abi osas) (5) on sätestatud, et liidu rahalist toetust antakse tingimusel, et heakskiidetud tööprogrammid on tõhusalt täidetud ja abisaajad esitavad teatava ajavahemiku jooksul kogu vajaliku teabe.
            
         
               (4)
            
            
               Madalmaades asuv Wageningeni toiduohutuse instituut (RIKILT) on määratud ainejääkide kontrolli ELi referentlaboriks komisjoni 27. juuni 2012. aasta määrusega (EL) nr 563/2012, millega muudetakse Euroopa Parlamendi ja nõukogu määruse (EÜ) nr 882/2004 VII lisa ELi referentlaborite loetelu osas, (6) tagasiulatuvalt 1. jaanuarist 2012.
            
         
               (5)
            
            
               2011. aasta septembris esitas RIKILT oma kandidatuuri osana 2012. aasta esialgse töökava. Pärast referentlaboriks määramist edastas RIKILT uuendatud töökava ja asjaomased eelarveprojektid. Komisjon on hinnanud ja kiitnud heaks uuendatud tööprogrammi ja asjaomased eelarveprojektid, mille Euroopa Liidu referentlaborid on esitanud 2012. aastaks.
            
         
               (6)
            
            
               Töökava alusel on töötatud alates 1. jaanuarist 2012. Seetõttu on vaja rahastamist alates 1. jaanuarist 2012.
            
         
               (7)
            
            
               Kuna 2012. aasta töökava on rakenduseeskirjade artikli 90 lõigete 2 ja 3 tähenduses piisavalt üksikasjalik raamistik, on käesolev otsus rahastamisotsus.
            
         
               (8)
            
            
               Seega tuleks liidul anda rahalist toetust Euroopa Liidu referentlaboritele, et kaasrahastada neile määruse (EÜ) nr 882/2004 artikliga 32 ette nähtud ülesandeid ja kohustusi. Liidu rahalise toetuse määr peaks olema 100 % abikõlblikest kuludest, nagu on sätestatud rakendusmääruses (EL) nr 926/2011.
            
         
               (9)
            
            
               Vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (7) artikli 3 lõike 2 punktile a rahastatakse loomahaiguste tõrje ja järelevalve programme (veterinaarmeetmed) Euroopa Põllumajanduse Tagatisfondist (EAGF). Lisaks on kõnealuse määruse artikli 13 teise lõiguga ette nähtud, et erandjuhul rahastatakse fondist nõukogu 26. juuni 1990. aasta otsusega 90/424/EMÜ (kulutuste kohta veterinaaria valdkonnas) (8) hõlmatud meetmete ja programmide puhul liikmesriikide ja EAGFi toetuse saajate haldus- ja personalikulusid. Finantskontrolli tegemisel kohaldatakse määruse (EÜ) nr 1290/2005 artikleid 9, 36 ja 37.
            
         
               (10)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kiidetakse heaks Wageningeni ülikooli ja uurimiskeskuse juurde kuuluva toiduohutuse instituudi RIKILTi poolt 27. septembril 2011. aastal esitatud töökava 2012. aastaks.
   2.   Liit annab Wageningeni ülikooli ja uurimiskeskuse juurde kuuluvale toiduohutuse instituudile RIKILTile rahalist toetust ainejääkide kontrolliks. Labor täidab määruse (EÜ) nr 882/2004 VII lisa I osa punktis 12a sätestatud ülesanded ja kohustused.
   3.   Liidu finantsabi määr on 100 % rakendusmääruses (EL) nr 926/2011 määratletud abikõlblikest kuludest, mida kõnealune instituut kannab töökava elluviimisel, ning selle maksimumsumma ajavahemikuks 1. jaanuarist kuni 31. detsembrini 2012 on 470 000 eurot, millest maksimaalselt 25 000 eurot võib kulutada ainejääkide kontrolli käsitleva tehnilise seminari korraldamiseks.
   Artikkel 2
   Käesolev otsus on adresseeritud RIKILTile (Wageningeni ülikooli ja uurimiskeskuse juurde kuuluv toiduohutuse instituut), Akkermaalsbos 2, hoone 123, 6708 WB Wageningen, Madalmaad.
   
      Brüssel, 14. detsember 2012
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  ELT L 165, 30.4.2004, lk 1.
   
      (3)  EÜT L 248, 16.9.2002, lk 1.
   
      (4)  EÜT L 357, 31.12.2002, lk 1.
   
      (5)  ELT L 241, 17.9.2011, lk 2.
   
      (6)  ELT L 168, 28.6.2012, lk 24.
   
      (7)  ELT L 209, 11.8.2005, lk 1.
   
      (8)  EÜT L 224, 18.8.1990, lk 19.